כל החבר'ה

כל החבר'ה הוא סינגל הבכורה של להקת הרוק הישראלית מוניקה סקס אשר יצא לאור ב-1 בפברואר 1995 על ידי חברת התקליטים הד ארצי כחלק מאלבום הבכורה שלהם, "פצעים ונשיקות" על ידי חברת התקליטים הד ארצי. את השיר כתב יהל סובול, הלחינו סובול ופיטר רוט, והפיק ירמי קפלן.

השיר עוסק בפרשת אונס קבוצתי שהתרחשה בתחילת שנות ה-90 ונחשב לאחד משירי המחאה הגדולים של הרוק הישראלי.

== רקע ==
בשנת 1994 התנהל משפט בבית המשפט המחוזי בחיפה שבו הואשמו 7 נערים בני 15 עד 17 בסדרה של מעשי אונס קבוצתי וניצול מיני של נערה בת 14 בקריית טבעון. בבוקר אחד בו יהלי סובול, סולן להקת הרוק הישראלית מוניקה סקס, נחשף לסיקור הפרשייה בעיתון<ref name=":4">#שיר אחד</ref> מה שהוביל לכתיבת השיר:

לימים סיפר יהלי על מקרה שהתרחש בילדותו שלדעתו השפיע על כתיבת השיר:

== כתיבה, לחן ומשמעות השיר ==
ביצירת הלחן ניסה יהלי סובול ליצור לחן אדיש למילים, כך שיתאר את אדישות המערכת כלפי הנערה. את שאר הלחן חיבר פיטר רוט, חבר הלהקה והוא הופק בידי ירמי קפלן<ref name=":4" />.

השיר עוסק באונס קבוצתי שחוותה נערה תוך שהוא מבקר את תגובת הסובבים כלפיה, את הרופאים העוסקים רק בדאגה מההיריון הלא מתוכנן ולא במצבה הנפשי של הנערה, את השופט בעקבות האשמת הקורבן, ואת מערכת המשפט בכלליות על היצמדות לחוק היבש<ref name=":0"></ref><ref></ref>.

סובול רצה לתאר את האנסים ככאלו הנמצאים במרכז המעגל החברתי הישראלי במשפט: . שחר אבן צור סיפר כי הייתה לו בעיה עם האזכור של השירות הקרבי משום שהוא עצמו שירת בקרבי, וכן עם האזכור של יום השואה שלדעתו הרגיש לא נכון ולכן שונה המשפט בשיר לגרסה חסרת אזכור של יום השואה: <ref name=":4" />.

סובול סיים את השיר במשפט אך המפיק ירמי קפלן סבר כי זה סגנון אדיש מדי והורה לחזור על המשפט האחרון של השיר שוב ושוב, כאלמנט המבטא זעקה השוברת את האדישות אשר מלווה את השיר<ref name=":4" /><ref></ref>.

== יציאה לאור ==
השיר יצא לאור ב-1 בפברואר 1995 כחלק מאלבום הבכורה של הלהקה, "פצעים ונשיקות"<ref></ref> על ידי חברת התקליטים הד ארצי<ref></ref><ref name=":4" />. יהלי סובול אמר כי בעקבות הטקסט הנוקב של השיר הוא סייע ללהקה לבלוט בתחילת דרכה<ref name=":4" />. גם שחר אבן צור סיפר לימים:

לאחר צאת השיר, המרכז לנפגעות תקיפה מינית יצרו קשר עם חברי הלהקה והכניסו אותם ואת השיר לקליפ שלהם<ref></ref>. עם זאת ציין יהלי:

== ביצועים ==
בשנים הראשונות לאחר צאת השיר הוא בוצע בכל הופעה של הלהקה דבר שנפסק לאחר זמן מה, עקב תחושה של חברי הלהקה כי הקהל מתעלם מהמסר הנוקב של השיר<ref name=":4" />. עם זאת, בעשור השני של המאה העשרים ואחת חזרה הלהקה לבצעו בהופעות וברדיו<ref name=":0" />. סובול התבטא על כך בראיון:

בשנת 2001 ביצעה הלהקה את השיר במופע שהתקיים באולפני גלי צה"ל<ref></ref>, ובשנת 2015, ביצעה אותו ברדיו תל אביב לרגל ציון 20 שנה לצאת השיר והאלבום<ref></ref>. ב-20 בספטמבר 2011 בוצע גרסת כיסוי לשיר על ידי המוזיקאית הישראלית מאיה בלזיצמן<ref></ref><ref></ref><ref></ref>, ובמאי 2024 שידר תאגיד השידור כאן פרק בפודקאסט שיר אחד העוסק בשיר<ref name=":4" />.

== קבלת השיר ==
בועז כהן מ"מעריב" תיאר את השיר ככזה ש"חונק את הגרון מזעם וכאב", ו"כמוהו לא נכתב מעולם שיר רוק עברי שלוקח סוגיה משפטית כנקודת משען". הוא כתב כי המרירות הצינית, המפוכחת והארסית של השיר מנטרלת את הזעם האפשרי ומותירה תמונת מצב חדה, ברורה וקרה. וציין כי יש מעט מאוד שירי רוק בעברית שאפשר להגדיר אותם כשירים חשובים כמו זה<ref name=":0" />.

עינב שיף מאתר "וואלה!" כתב כי קשה למצוא 10 שירים ישראליים כתובים טוב משיר זה<ref></ref>, ושגיא בן נון מ"וואלה!" כתב כי זהו שיר רוק חשוב וציין כי הוא נותר רלוונטי גם כעשרים שנה אחרי צאתו<ref name=":1"></ref>.

חלי טל שלם מאתר "פוליטיקלי קוראת" כתבה כי זהו שיר ביקורתי שחושף את המוסכמות החברתיות של אותה התקופה, לפיהן, העובדה שקורבן האונס לא הייתה בתולה, היוותה עילה מוסרית להקלה בעונש התוקפים<ref name=":2"></ref>. לבנת בן-חמו מ"גלגלצ" תיארה אותו כשיר חשוב שממחיש את היכולת של המוזיקה לבטא את מה שקשה לבטא בטקסט רגיל<ref name=":3"></ref><ref></ref>, וב"כאן 11" תיארו אותו כאחד משירי המחאה הגדולים של הרוק הישראלי<ref name=":4" />.

בתודעה הציבורית בישראל נעשה הקשר בין השיר לפרשת האונס בשמרת<ref name=":1" /><ref name=":2" /><ref name=":3" />, יהלי סובול הדגיש שהשיר נכתב על אונס שאירע בטבעון, אך ציין כי מילות השיר מתאימות גם למקרה זה<ref></ref><ref></ref><ref></ref><ref name=":4" />.

== מיקומי שיא ==
=== מצעדים שבועיים ===

== ראו גם ==
* כשאת אומרת לא
* פרשת האונס בשומרת

== קישורים חיצוניים ==

* 
* 

== הערות שוליים ==

קטגוריה:שירים בעברית
קטגוריה:שירים על תקיפה מינית
קטגוריה:סינגלים בהוצאת הד ארצי